b'\n_START_ARTICLE_\nNordfalsterske Jernbane\n_START_PARAGRAPH_\nNordfalsterske Jernbane eller Stubbek\xc3\xb8bing-N\xc3\xb8rre Alslev-Guldborg-banen var en planlagt jernbanestr\xc3\xa6kning p\xc3\xa5 Falster, som aldrig blev realiseret. Omkring 1908 gik lokale m\xc3\xa6nd (is\xc3\xa6r ved Guldborg) sammen om at udarbejde en plan p\xc3\xa5 str\xc3\xa6kningen. Den skulle v\xc3\xa6re p\xc3\xa5 ca. 22 km og blev ogs\xc3\xa5 vedtaget i Jernbaneloven af 20. marts 1918, hvorved staten forpligtede sig til at betale 50% af anl\xc3\xa6gsudgifterne. Der kom dog ikke rigtig gang i byggeriet, da det var sv\xc3\xa6rt at skaffe den resterende finansiering. I 1923 valgte en kommission nedlagt af Rigsdagen desuden at forkaste forslaget. Det blev dog ikke til den store katastrofe for Guldborg, da Storstr\xc3\xb8msbroens \xc3\xa5bning i 1937 videref\xc3\xb8rte hovedvejen sydover lige igennem byen.'